ક્રાઇમ બ્રાંચની ટીમે પીછો કરતાં બિલાસિયા કંપા ગામ નજીક ખેતરમાં કારચાલકે કાર મૂકી. તે પછી તે ત્યાંથી નાસી ગયો હતો. ક્રાઇમ બ્રાંચની ટીમ ત્યાં પહોંચતાં ગ્રામજનો પણ ત્યાં દોડી આવ્યા હતા. ગામમાં કોઇ ઘૂસ્યા હોવાનું માની પોલીસને ઘેરી લીધી હતી. ક્રાઇમ બ્રાંચની ઓળખ આપવા છતાં ગ્રામજનો માન્યા ન હતા. પોલીસ સમયસૂચકતા વાપરી ત્યાંથી નીકળી રિંગ રોડ પર આવી કારમાં તપાસ કરતાં અલગ અલગ બ્રાન્ડનો કુલ ર૭૬ બોટલ રૂ.૧.૧૦ લાખનો દારૂ મળી આવ્યો હતો. પોલીસે કાર સહિત મુદામાલ જપ્ત કરી દારૂ કોનો હતો અને કોને આપવાનો હતો તેની તપાસ શરૂ કરી છે.